**ОБЩИНСКА ИЗБИРАТЕЛНА КОМИСИЯ – МОНТАНА**

**ПРОТОКОЛ № 102/07.06.2016 г.**

Днес 07.06.2016 г. в 12:30 часа, в гр. Монтана, ОИК – Монтана проведе заседание. На него присъстваха: /Габриела Димитрова, Петя Гачовска,Румен Гоцов, Елизабета Ценкова, Сергей Тихолов, Петко Петков, Атанаска Кръстева, Йордан Александров, Камелия Александрова, Цена Димитрова, Ивайло Иванов Георгиев/ единадесет от състава на ОИК – Монтана. Председателят на ОИК – Габриела Илиева Димитрова - Николова, откри заседанието.

 Прочете проекта за дневен ред на ОИК- Монтана, а именно: Заседанието се проведе при следния дневен ред:

1. Предсрочно прекратяване пълномощията на Кмет на кметство Клисурица, общ. Монтана.
2. Разни.

След което председателят на ОИК – Монтана даде думата на присъстващите да се изкажат относно дневния ред, имат ли забележки. Такива нямаше. Прикани членовете на ОИК – Монтана да гласуват поименно и явно относно дневния ред на заседанието.

 ОБЩИНСКА ИЗБИРАТЕЛНА КОМИСИЯ МОНТАНА единодушно и поименно,

РЕШИ:

ПРИЕМА проекта за дневен ред на 07.06.2016 г. както следва:

1. Предсрочно прекратяване пълномощията на Кмет на кметство Клисурица, общ. Монтана;
2. Разни.

 По т.1 от дневния ред докладва г-жа Габриела Димитрова.

Постъпило е с вх. № 466 от 06.06.2016 г. по регистъра на ОИК – Монтана, придружително писмо от Кмета на Община Монтана, ведно с препис –извлечение от акт за смърт № 717/30.05.2016 г. копие от заповед № 849/30.05.2016 г. за прекратяване на трудово правоотношение и заверено копие на извадка от НБД „Население” за населението по секции в община Монтана, от което е видно, че Кмета на кметство Клисурица е починал на 28.05.2016 г.

ОИК - Монтана констатира следното:

С Решение № 367/28.10.2015 г. на ОИК – Монтана е обявен за избран за кмет на кметство Клисурица от първи тур ВАСИЛ ИВАНОВ ЦЕКОВ. Същият е положил клетва, съобразно разпоредбата на чл. 42, ал.1 от ЗМСМА и е встъпил в пълномощията си, съобразно разпоредбата на чл. 38, ал. 4 от ЗМСМА.

Видно от приложение препис – извлечение от акт за смърт за лицето ВАСИЛ ИВАНОВ ЦЕКОВ е настъпила смърт на 28.05.2016 г., а в правомощията на ОИК – Монтана е да прекрати предсрочно пълномощията му като кмет на кметство Клисурица, общ. Монтана.

След което се премина към дебати. Такива имаше. Елизабета Ценкова изрази становище, че следва да се анулира издаденото удостоверение от ОИК за избран кмен на кметство Клисурица, общ. Монтана. Други изказвания нямаше.

Поради което Общинска избирателна комисия Монтана, поименно и единодушно на основание чл. 87, ал.1, т. 1 и т. 34 от ИК, във връзка с чл. 42, ал. 1, т. 13 от ЗМСМА

**Р Е Ш И :**Решение № 435/07.06.2016 г.

**ПРЕКРАТЯВА** предсрочно пълномощията на Кмета на кметство Клисурица, общ. Монтана ВАСИЛ ИВАНОВ ЦЕКОВ, обявен с решение № 367/28.10.2015 г. на ОИК – Монтана за избран кмет на кметство Клисурица, общ. Монтана в проведените избори на 25.10.2015 г., поради настъпила смърт на 28.05.2016 г..

**АНУЛИРА ИЗДАДЕНОТО** от ОИК – Монтана **УДОСТОВЕРЕНИЕ**.

По същата точка от дневния ред Г – н Петко Петков, се изказа след като ОИК – Монтана е взела решение за предсрочно прекратяване на правомощията на кмета на кметство Клисурица, то съгласно чл. 42, ал. 5 от ЗМСМА, следва да изпратим препис от решението за предсрочна прекратяване на пълномощията на ЦИК и председателя на общинския съвет – Монтана, като и предлагам да се изпрати и препис на кмета на община Монтана, поради това се направи предложение към процедурно решение. Други изказвания нямаше.

Общинска избирателна комисия Монтана, поименно и единодушно, взе следното,

ПРОЦЕДУРНО РЕШЕНИЕ:

ДА СЕ изпрати незабавно препис от Решение № 435/07.06.2016 г. до ЦИК – София, председателя на общински съвет Монтана и кмета на община Монтана.

По т. 2 Разни.

Г-жа Цена Димитрова постави въпроса, че с оглед предсрочно прекратяване на пълномощията на кмета на кметство Крачене, общ. Монтана, че следва ли да бъде уведомена ЦИК за насрочване на частични избори.

 Г-жа Габриела Димитрова – Николова, разясни, че съгласно разпоредбата на чл. 463, ал. 1 от ИК частични избори за кмет на кметство се насрочват само в населено място, които към дата на прекратяване на пълномощията на кмета отговаря на изискванията на чл. 16, т. 1 от ЗАТУРБ. В последната редакция от 26.05.2016 г. в сила условия за създаване на кметство „наличие на население над 400 души общо в населените места, образуващи кметството”. Съобразно представения препис – извлечение от акт за смърт лицето Васил Иванов Цеков е починал на 28.05.2016 г., т.е. след влизане в сила на промяната на закона.

 Видно от приложеното заверено копие на извадка от НБД „Население” за населението по секции в община Монтана, броя на населението е 98 по постоянен адрес и с настоящ общо 113 за с. Клисурица.

Не са налице основанията за насрочване на частични избори, защото съгласно чл. 46а от ЗМСМА „В населено място, което не е административен център на кметство, кметът на общината може да назначи за срока на мандата кметски наместник в съответствие с утвърдената численост и структура на общинската администрация. Кметският наместник към датата на назначаването трябва да отговаря на условията по [чл. 397, ал. 1 от Изборния кодекс](http://www.mobile.apis.bg/p.php?i=2005643#p16627436).” Освен това за прекратяване на пълномощията своевременно ще бъде уведомена ЦИК с изпращане на прието решение за прекратяване на пълномощията на кмета на кметство Клисурица, общ. Монтана.

Г – н Йордан Александров, изказа мнение, че по силата на Закона следва да се има предвид, че не се касае за кметство, поради това не се налага и частични избори, а следва кмета на общината да назначи кметски намесник.

Това становище беше подкрепено и от останалите от комисията, като се изказа процедурно Г-н Петко Петков и Г-жа Камелия Александрова, при изпращането на решението на кмета да се изложи в писмен вид и становището на ОИК – Монтана относно изложеното по-горе, поради това се направи предложение към процедурно решение. Други изказвания нямаше.

Общинска избирателна комисия Монтана, поименно и единодушно, взе следното,

ПРОЦЕДУРНО РЕШЕНИЕ:

ДА СЕ изпрати писмено становище на ОИК – Монтана, до Кмета на Община Монтана.

ЗАДЪЛЖАВА председателя на ОИК – Монтана да изготви писмено становище до Кмета на Община Монтана.

Разгледани бяха процедурни въпроси.

С оглед на изложеното повдигнат беше въпроса след приключване дейността и съобразно решение да се изпрани искане до ЦИК за заплащане за определяне на възнаграждения на членовете на ОИК - присъствали на заседанията/ дежурствата, поради което ОИК – Монтана, единодушно и поименно при следното,

ПРОЦЕДУРНО РЕШЕНИЕ:

ДА СЕ изпрати искане до ЦИК за 07.06.2016 г., окомплектовано съобразно решение № 2901-МИ/05.11.2015 г. на ЦИК за заплащане на проведените заседания/ дежурства за всички присъстващи от състава на ОИК – Монтана.

 Поради изчерпване на дневния ред заседанието беше закрито.

**ПРЕДСЕДАТЕЛ:**

Габриела Димитрова - Николова

**СЕКРЕТАР:**

Румен Димитров Гоцов